open-index/open-wikipedia-markdown huggingface dataset:
Oednburg

**Oednburg** (Nederlands: *Oudenburg*) is e klêen Polderstadje nie verre van Ostende. Der weunn à peu près 9000 menschn. De noame Oednburg wil nateurlik zeggn *oudn burg*, oude stad. In Oednburg aan de Rominn e legerkamp. Oednburg is doaruut gegroeid wa da nog erkenboar is an een deel van 't stroatnplan. 't Is dus êen van de oudste gemêentn van West-Vloandern.
thumb|left|Kerke van Oednburg

## Dêelgemêentn

Oednburg ligt teegn:
thumb|300px|left|Oednburg, dêelgemêentn en gemêentn die derteegn liggn. De gele gebiedn zyn bebouwde kerns.

## Bestuur
Den uudige bûgemêestr van Oednburg es Romina Vanhooren. Zy volgde Anthony Dumarey ip na een meugelijk belangnvermengynge. Uut de verkieziengen van 2024 zal Dumarey toch were meugn iptreden as bûgemêestr nadat OpenVLD met een grote meerderyd eindigde. Sinds dien verkiezingen ist r meer bewys iervon uutgelekt deur Audit Vlaanderen.

Dit is ne lyste met ol de Oednburgse bûgemêestrs na 2000:

* Ignace Dereeper (1989-2018) (CD&V)
* Peter Velle (2018-2019) (CD&V)
* Anthony Dumarey (2020-2023) (OpenVLD)
* Romina Vanhooren (2023-2024) (OpenVLD)

## Beziensweirdigheedn
:15px *Kykt noa [[Bouwkundig erfgoed in Oudnburg]]*

## Evenementen
* Ip 15 ogustus oudn z'een va de grotste rommelmarkten van hêel België.

## Bekende (ex-)inweuners
* Stefanie Van Vyve: Miss Belgian Beauty 1995
* Sylvain Tack: radjoopiroat, bekend va "Radio mi Amigo"
* Louis Clesse : monument landschapsschilder 1889 - 1961

## Zied ook noa
*Sinte-Pietersabdy (Oednburg)

## Koppelienge
*De website van de stad
Ardôoie

**Ardôoie** (officieel Nederlands: *Ardooie*) is e Belgische gemêente in de provincie West-Vloandern. Buutn Ardôoie is 't er ôok nog de dêelgemêente Kôolskamp en 't gehucht De Tassche. De veldroute is een veloroute die in 't hêle lopt in 't landelyke Ardôoie.

## Dêelgemêentn

Ardôoie grenst an de volgende dorpn en gemêentn:
thumb|left|<center>Ardôoie, dêelgemêentn en gebeurs. De gilwe gebiedn zyn bebouwd.

## Bezienswoardigheden in Ardôoie
:*Kyk noa [[Bouwkundig erfgoed in Ardôoie]]*
* De Sint-Martinuskerke, sinds 1939 een beschermd monument
* 't hêernhuus de Meulenoare
* 't kastêel van Ardôoie
* de Rysselendemeulne, gebouwd in 1855

Ofbeeldienge:Kerk Ardooie.jpg|Sint-Martinuskerke
Ofbeeldienge: Ardooie Kasteel.JPG|Kastêel van Ardôoie
Ofbeeldienge:Rysselendemolen1.jpg|Rysselendemeulne
Ofbeeldienge:Ardooie Kapel Vanneste.jpg|Kapelle Vanneste

## Economie
Ardôoie is bekend vo ze vele groenselbedryvn. 't Zyn der in totoal zevene en doarmee zyn ze de gemêente met 't mêest antal groenselfabriekn in êen gemêente in Europa. De grôotste zyn Ardo en d'Arta, die ôok al vestigiengen èin buutn Europa. Ze sponsorn verre olles in Ardôoie lik den voetbol (KVC Ardôoie) en de Eneco tour die in 2008, 2009 en 2010 in Ardôoie toekwam en de volgenden dag were anzette. Vôdere ist er nog Sioen. In 2002 en 2005 èit Ardôoie ne prys gewonn vo de beste zoakngemêente van hêel België van 't tydschrift Trends.

## Bekende (ex-)inweuners
* Veerle Dejaeghere (1 augustus 1973), Belgische atlete
* Laura Lynn (Sabrina Tack) (18 juni 1976), zangeresse
* Marc Degryse (4 september 1965), voetboller
* Friedl Lesage (5 januari 1970), radio- en televisiepresentatrice
* Günther Lesage (1966), acteur
* Peter Lesage , muzikant
* Mathias Sercu (22 december 1970), acteur
* Benjamin Sercu (1976), acteur
* Jan Vanhecke (1970), acteur
* Cyriel Verschaeve (30 april 1874 - 8 november 1949), pastre-dichter

## Evenementn in Ardôoie
* Sint-Moartnstoet, ieder joare de zoaterdag rond 11stn novembre.
* In 't begin van ogustus ist er Ardôoie zomert en rond alf oest parkconcertn.
*Cyclocross

## Externe koppelienge
*De officieeln website van de gemêente
Ulste (Oarelbeke)

**Ulste** es e plekske up den buten in West-Vloandern; 't is een dêelgemêente van Oarelbeke. 

Der zyn doar a-peu-près drieduuzd inweuners. G'ét er ne meuln, een kerke, en 't Vienkemuseum voe de vienkezetters (ênig ter weireld!). 
En ook nog een stik of zeven cafés. Dat en is geine vetten mier, in 1912 moen der alverre 110 gewist zien.
## Beziensweirdigheedn
:15px *Kykt noa [[Bouwkundig erfgoed in Hulste]]*

## Bekende inweuners
* Xavier Malisse, de tennisspeler
* Francky Dury, trainer Zulte-Woaregem
Kemmelberg

thumb|<Center>'n Berg van ol de moeilikste (westelike) kant
De **Kemmelberg** is een getuugnheuvel in West-Vloandern. 't Is mi zyn 154 meiters 't hoogste punt in Vloandern. Op 't stêegste punt goat et 23% omhoge. De Kemmelberg legt op 't groundgebied van de gemêente Euvelland. 't Is e styf schône omgevienge voar e toertje te doen, te voete of mi de vèlo. 

## Geologie
De Kemmelberg is, juuste lik de mêeste heuvels in 'n omtrek, ontstoan uut een duunnformoasje op 't moment dat de Nôordzêe nog zoaverre 't land binn'n edroungn et. In 't duunnzand (van 't Diestiaan) zit er veel yzer, en doadeure is de ground doar arter en zyn d'euvels nie weggeërodeerd lik de rèste van 't landschap. 't Feit da je hoaietandn kunt vyngn is e bewys dat 't zand vantydn ouk ounderwoater zat.

## Êestn Weirldôorlog
[thumb|Monument voa de Franse soldoatn van 'n [Êestn Weireldoorloge|Êestn Weirldôorlog]]
Bissen 'n Eestn Weireldôorlog wos 'n Kemmelberg, die 1,5&nbsp;km te zuudwestn van 't dorp Kemmel legt, e strategisch punt. 't Wos deur olletwêe de partyen zwoar bevochtn. Bissen 't offensif in 'n uutkom van 1918 bezettn de Duutsche troeps 'n Kemmelberg. 'n Noastn dag wos 't er e teegnaanvol van de Fransche troepn. Azoa et der over 'n Kemmelberg evochtn ewist tout da 'n eroverd wos op 'n vuufden september. Achter 't vichtn was 'n euvel hêlegansn kletse, en e moest hêlemoale erplant zyn mi boomn.

Op 'n top stoat er e monument by 't Frans massagraf. Officêel noem 't monument *"Monument Aux Soldats Français"*. Moa terplekke noemn ze 't *"'n Iengel"*. D'er stoat ouk een uutkyktôorn die oopn is voa 't publiek.

Ounder 'n Kemmelberg legt er e commandobunker uut de Koudn Ôorlog, die sedert 2007 inericht is lik e ôorlogsmuseum.

## Koers
'n Kemmelberg is dikkers angedoan in koersn lik Gent-Wevelgem, de Driedaagse van West-Vloandern by de profs, Gent-Yper of de Kattenkoers by d'amateurs en Ledegem-Kemmel-Ledegem by de juniors. Deur 't gevoar van volpartyn wordt der nie mi ofgedoald over de koschien: 't parcours begunt d'ofdoalieng nu an 'n gasfalteerdn zuudkant, 't nimt toen e klêen asfaltwegeltje met e boge noa 't Frans kerkhof en vandoar uut 't g'asfalteerd dêel van de westelike ofdoalieng.
Johan Vande Lanotte

thumb|Johan Vande Lanotte

**Johan Vande Lanotte** (Poperienge, 6 juli 1955) es êen van de belangrykste polletiekers van de SP.a. En e ipgegroeid in Stoavel en professer grondwettelik recht an den universiteit van Gent. E weunt in Ostende, woar dat ie de platselikke afdêling leidt en immens populair ès. 

## Belangrykste feitn
* 1991 - 1994: volksvertegenwoordiger
* 1994 - 1995: ministre van Binnenlandse zoakn
* 1995 - 1998: vice-premier en ministre van Binnenlandse Zoakn.  Jei afgetreden, soamen mè Stefaan De Clerck noar anleidinge van de ountsnappienge va Marc Dutroux en ès ton een tydje uut de spotlichtn gestapt.
* 1999 - 2003: vice-premier en ministre van Begrôting, Moatschappelike Integroatie en Socioale Economie
* 2003 - 2005: vice-premier en ministre van Begrôting en Overeidsbedryvn.
* 2005 - 2007: partyvôorzitter van SP.a 
* vanaf 2006: ministre van Stoat
## Externe koppelienge
* Persôonliken website van Vande Lanotte
Stylo

thumb|'t Uutende van ne stylo
Ne **stylo** es en vôorwerp voe mee te schryvn. 't Es e sôorte penne met e fyne punt ip 't uutende woadat er een sôorte kogelke in zit, woamee da je inte anbriengt ip 't papier.
Freddy Maertens

thumb|Freddy Maertens: Eneco Tour 2008
thumb|Freddy Maertensroute
**Freddy Maertens** (Lombardsyde, 19 februoari 1952) wos e Vlamschen coureur die prof wos van 1972 toet 1987. 't Wos e goein sprinter met oungejôord vele macht. 

## Carrière
* Freddy Maertens begoste ze profcarrière by Flandria. In de joar'n '70 wos dat êen van de sterkste ploegn in 't peletong. Tope mè Marc Demeyer en Michel Pollentier vormde Maertens de Drie Musketiers. 
* In 1973 wos Maertens bykan weireldkampioen. Moa 't wos boel tussche nem en Eddy Merckx in de finale, en ezo koste Felice Gimondi win. Sedertieje kwam et nôoit ne mè goed tusschen Eddy en Freddy.
* Maertens wos een êeste kè weireldkampioen in 1976. 
* Freddy ed 3 kêers meiedoan a 'n Tour de France en en ed 15 etappen gewon. In iedern Tour wontn de groen boai van 't punteklassement. In 1976 woun Maertens 8 rittn. Dat kostn d'r 9 zyn (en een absoluut recor), moar en et 1 etappe wegegeevn an Esclassan van Peugeot.
* In de Rounde van Spanje van 1977 wosn leider van 't begun toet 't ende. En e woun toen oek 13 van de 19 etappn. 
* In de Rounde van Itoalië van 1977 wont ie 7 ritten. Moa jammer genoeg is 'n gevoaln. De breuke an ze pols wos 't begun van 't ende. 
* In 1979 en 1980 woun Maertens olêne nog moa kermeskoersen. 
* In 1981 wos Maertens by Boule d'Or olmettekè were beter, moa 't deurde niet lange. Da joar wontn wel 5 etappen in de Tour. En in 't najoar wostn voe de 2de kè weireldkampioen. In e sprint versloeg Freddy magistroal Beppe Saronni en Bernard Hinault, toch gèn sukkeloars.
* In 1987 stoppnde mè koersn.

## Trivia
* Vriendn en vyandn van Freddy noemn nem ouk soms "Lippe". 
* In tyde van Freddy Maertens moestej kiezen: ofwel wos je fan van Maertens, ofwel van Eddy Merckx. 't Wos 't een of 't ander. En ouk mè Roger De Vlaeminck adde Maertens dikkers ambras. In de Rounde van Vloanderen van 1976 wilnde ni ounderdoen voe De Vlaeminck. Ze zaatn olletwêe in de kopgroep... e ze lietn nunder uutzakken omda ze nie kustn verdroagn da 'n andern gienk win. 
* Freddy Maertens is êreburger van Middelkerke. 
* D'r bestoat e route (42 km) vo wielertouristn, in en round Middelkerke, die na Maertens vernoemd is.  
* Je werktege van 2001 tout januoari 2008 in 't Nationaal Wielermuseum van Roeseloare en vanof 1 februoari 2008 vo ‘t *Centrum Ronde van Vlaanderen* in Oudenoarde.
* Op 't ende van juli 2006 a Maertens meiedoan an de Gentlemenrace, e koers in Oalst voer oude coureurs. 's Anderdoags èn z'em moetn wegvoeren no de klinikke: e wos slicht ekommn (ertekloppiengn). J'oad em verzekers e bitje eforceerd e ni enoeg etraind.
Nieuwpôort

**Nieuwpôort** (*[NL] Nieuwpoort*) is e stad an de Vlamsche kust. Ze bestoat uut Nieuwpoort-Stad en Nieuwpoort-Bad. D'r weunn mêer of 11.300 menschn.

In 1600 ein de Spanjoardn en d'Ollanders de Slag by Nieuwpoorte uutgevochtn.

## Dorptjes
't Oud centrum van Nieuwpoort ligt e grôte drie kilometer van de zêe. Teegn de zêe is 't er e twidde nieuw toeristisch centrum ountstoan. De bebouwienge langstn de visseraovn d'Albert I loane verbiendt de twee stikkn. Buutn Nieuwpoort-centrum zelve, liggn der nog twee kleine polderdorptjes in de gemêente, noamelik Sint-Joris en Ramskapelle.

Nieuwpoort zelve ligt an de zêe, tusschn de gemêentn Koksyde en Middelkerke (tusschn de dêelgemêentes Oostduunkerke en Lombardsyde voe juste te zyn). Deur de grote uutgestrektheid va surtout Ramskapelle in 't binneland, grenst de hêle gemeente an e heel deel parochjes en gemêentn:
thumb|left|300px|<center>Nieuwpoort, deelgemeentn en gebeurs. De gilwe stikkn zyn bebouwde komme.

## Beziensweirdigheedn
:15px *Kykt noa [[Bouwkundig erfgoed in Nieuwpôort]]*
*Stadhuus, were opgebouwd in 1922 in Vlamse renaissance, achter da 't in '14 - '18 plat wos geschootn.
*Stadshalle
*Vismyne
*Belfort: 35 meter oge (stoat op de lyste van UNESCO weirelderfgoed) 
*Keunienk Albert I-monument: ter herinnerienge an de slachtoffers van den Êeste Weireldôorloge.  
*Beaufort 2006 eit de reuzegrote *Bronzn Schildpadde* van kunstenoare Jan Fabre noa Nieuwpoorte gebrocht
*Jan Turpin, 11,4m oge en 700 kilo zwoar, de grotste gedregen reuze van Europa.

 
Ofbeeldienge:Schildpad_Jan_Fabre.jpg|Bronzn schildpadde van Jan Fabre
Ofbeeldienge:N.58, Pascin - Nieuwpoort.jpg|*N.58*, "Pascin" bie 't uutvoaren
Ofbeeldienge:Sent-Bernarduskerke_Nieuwpoorte.jpg|De Sent-Bernarduskerke

## Kerkn in Nieuwpôorte
*Onze-Lieve-Vrouwekerke: Parochiekerke van Nieuwpôorte O.-L.-Vrouwe. Oorsprounkelikke kapelle dateert van 1165. De kerke eit volledig vernield gewist binst den Êestn Weireldoorloge. Ze wos erupgebouwd tusschn 1920 en 1923. De kerke eit nen beioard, crypte en schatkoamer.
*Sent-Bernarduskerke: Neo-romoansche kerke uut 1923. Parochiekerke van Nieuwpôort St.-Bernardus (Bad).
*Sent-Georgiuskerke: Neo-gotische kerke van de gemeente Sint-Joris. Kapotgeschootn in 14-18 en erupgebouwd in 1922. Parochiekerke van St.-Joris St.-Georgius.
*Sent-Laurentiuskerke: Kerke van deelgemeente Ramskapelle, mei authentieke romoansche doopvonte. Parochiekerke van Ramskapelle St.-Laurentiuskern.

## Gebôorn in Nieuwpôort
* Freddy Maertens, coureur
* Jean-Marie Dedecker, polletieker  
* Kamagurka artiestenoame van Luc Zeebroek, kluchtigoard
* Dixie Dansercoer, bergbeklimmer, poolreiziger

## Externe koppelienge
* Officieeln site van de gemêente
In De Gloria

**In De Gloria** es e TV-programma gemakt deur Jan Eelen da achternoa ton ôok 't Eiland gemakt eit. 

't Es e sketsnshow, ollemoale korte stikskes dan nietn met mallekoar te moakn ein, met e poar uutzounderiengn die ossan werekêern (kykt ierounder). 't Es verkoozn os beste programma deur de Standaard en de Morgen. 

## Sketches
### De trippers
Twêe reizigers dan e reportoazje moakn oovr nudder reizn. Vôorbeeldn zyn de trip met de Nic-Nacs en dien me de tripstick.

### Gerrit Callewoart
Ne West-Vloamink (gespeeld deur Wim Opbrouck), da van zyn klôotn mak omdan z'em oundertiteln. Doa zyn der vier stiksjes van:
#Je zegt datn tenn kom van ol die oundertitels.
#J'é vies omdan ze em ip zyn vôrig stikske oundertiteld ein.
#J'é were vies omdan z'em ip zyn vôrig stikske oundertiteld ein, en binstn datn van zyn klôotn mak, zettn ze zyn stemme uut, en vervangn ze em deur êen in 't Algemêen Nederlands.
#Je zegt nietn mêe, en j'od bordjes ip woarip stoat dan ze zyn klôotn kostn kussn.

Je doe ôok nog ekê mee in 't stikske van "Hallo Televisie".

### Hallo Televisie
E parodie ip Luc Alloo, woa da Tom Van Dyck ne reporter speel da lik ne gestamptn boer overol binn kom, by of datn nu gevroagd es of nie, en datn ossan ip 't verkêerde momen kom.

Hêel 't programma es e parodie ip *Man bijt hond*, en es van 't zelste produkse-uus (Woestijnvis).

## Acteurs
* Tania Van der Sanden
* Tom Van Dyck
* Lucas Van den Eynde
* Frank Focketyn
* An Miller
* Sien Eggers
* Wim Opbrouck
* Kris Focketyn as *Jos Vermaelen* van Vermaelen projects

## Externe koppelienge
* Officielen website
* Videofragment Gerrit Callewaert
* Videofragment "de Zaadkameraad"
Vlasmuseum

**'t Vlasmuseum** es en museum in Kortryk dat de geschiedenisse van de Vlasindustrie in West-Vloandern bewoart. Vlas ès vrêe belangryk gewist in de Leiestreke eind van de 19de, begun 20ste êeuw. Ze tôon in taferêeln mè puppn de hêle geschiedenisse van de vlasteelt en de vlasverwerkienge.

## Externe koppelienge
* De officieeln website
Albrecht Rodenbach

thumb|<center>Albrecht Rodenbach

**Albrecht Rodenbach** (Roeseloare, 27 oktober 1856 - Roeseloare, 23 juni 1880) wos een West-Vlamsche schryver en dichter. 

J'is e symbool voe de Vlamsche Bewegienge en terzelfdertyde êen van de bekendste istorische figeurn van Roeseloare. Albrecht eet ol t'ôpe nie lange geleefd want j' is mor 23 joar gewordn. Je kwam uut een ryke familie die eigentlik afkomstig was uut Andernach an de Reyn. Zyn familie is in Roeseloare begunn met een jeneverstokery (zyn noenkel) mor eigentlik zyn ze 't best bekend van de Brouwery Rodenbach met under specioal doenker bier (da nu van Palm is). De schryver Georges Rodenbach wos zyn koozn.
[thumb|left|Albrecht Rodenbach ip 't Sint-Amangspling in Roeseloare deur [Jules Lagae]]
Albrecht wos nen dichtre die ferm beïnvloed gewist is deur Hugo Verriest, nen andere bekende Vloamieng, die als paster verboendn wos an't College van Roeseloare ('t Klêen Seminoarie). Doar is de Vlamsgezindeid van Rodenbach in gank gestookn gewist (oendanks 't feit da ze tuus Frans koutigdn, lik ofdat da de gewunte wos in dien tyd in menoagn die veel kluutn addn).

O't y in de poëzieklasse van Verriest zat, kwam't deur die Vlamsgezindeid ol zêre toet een "grôte stôringe" met de Franschgezindn directeur van 't College. Doa is ôok de Blauwvoeterie begunn (*Vliegt den Blauwvoet, storm op zee*). Et symbool van de vryeid da ze wildn ein, want de Vloamiengn addn ton nie vele te zeggn.

Rodenbach is deur die acsjes een bitjie et symbool van de Roeseloarsche studentn gekommn. Je zat in literaire kringn woa da ze ool da gedachtngoed verder wildn oentwikkeln. Je schrêef ôok gedichtn, moa den dag van vandoage leest er da niemand mêe. Z'ein ollêne moa nostalgische weirde.

Ip zyn 24e is't y overleedn an syfilis. 

J'eet in Roeseloare een standbeeld ip et Pieter Dekoninckpling. Niemand in Roeseloare die wit woa da dat is omdat iedern echte Roeseloarnoare dat et Sint-Amangspling noemt omdat de Sint-Amangskerke doa stoat.
Knokke-Heist

**Knokke-Heist** is e gemêente in West-Vloandern an de Kust teegn de grenze mè Olland. D'r weunn 34.000 menschn.
thumb|left|<center>De zêedyk in Knokke-Heist

## Attraksjes
* 't Zwin: e reservoat van 150 ectoarn. Je viendt er veugels da je bykan nievers anders ziet.
* Knokke is ook bekend (en berucht) vo z'n *chiqué*: ryk volk da ier weunt en ip vakanse komt.
* Ieder joar wordt 't Internationoal Cartoonfestival Knokke-Heist in Duunbergn ingericht.
## Beziensweirdigheedn
:15px *Kykt noa [[Bouwkundig erfgoed in Knokke-Heist]]*
## Polletiek
Knokke-Heist et een extravagantn burgemêester: Groaf Leopold Lippens. Uutvinder van 't woord "frigoboxtoerisme". Vor em ku 't geweun volk moa liever ni no z'n gemêente ofzakkn want ze bringn niet ip vo de kasse. Z'n verdienste is wel da Knokke e propere gemêente is: peis moa an ol de klêne uzetjes die wit geschilderd zyn, in de plekke van vele lêlyke appartementsgebouwn die plik-plok neregesmeetn zyn.

## Dêelgemêentn
Knokke, Heist, Westkapelle, Ramskapelle, Duunbergen, 't Zoute

De gemêente Knokke-Heist grenst an de volgende dorpn en gemêentn:
thumb|320px|left|<center>Knokke-Heist, dêelgemêentn en angrenzende gemêentn. De gilwe gebiedn zyn bebouwd.

## Gebôorn in Knokke-Heist
* Joke Devynck, actrice

## Externe koppelienge
* Website van et toerisme
Jean-Marie Dedecker

thumb|right|Jean-Marie Dedecker

**Jean-Marie Dedecker** (Nieuwpoort, 13 juni 1952) et eigelik twee leevns g'et: een as coach van Belgiës mèèst succesrieke judoka's (o.a. Gella Vandecaveye en Ulla Werbrouck) en êen as polletieker. Van 1999 toet 2006 wast 'n lid van de VLD. Achter e kort lidmoatschap van d'n N-VA ende 2006, kwamt 'n up met 'n eign partië, Lijst Dedecker, woavôorn dat 'n toet 2014 in 't parlement zetelde. Sedertdiën hèt de partië allêne nog moar e lokale ofdêlienge in Middelkerke, woar da Dedecker in 2019 burgemêester kwam. In da zelfste joar wierd ie hem as oenofhankelikn ip d'n N-VA-lyste were verkoozn in 't parlement.

## Judocoach
In de joarn '80 en '90 was 't 'n de bezieler va de Belgische judo: de meest bekende vanuut West-Vlams standpunt zyn nateurlik Gella Vandecaveye en Ulla Werbrouck, mo andere zien Ingrid Berghmans, Robert Van De Walle (in Ostende geboorn), Johan en Philip Laats, Harry Van Barneveld, Heidi Rakels, Inge Clement en Marie Isabelle Lomba. Tegoare en ze oegeveer 130 medailles behoald.

## Polletieker
Achter ze periode as judocoach is 't 'n in de polletiek gestapt, meer bepoald by de Open VLD. Je zeg't lik oe da 't is, en doardeure et 'n vele gebotst met de partytop, mo agezien da'n e stemmetrekker is, durfdn ze ni teegn z'n karre te ryen, toet achter de gemeenteroadsverkieziengn van 2006. 

Z'n oofdprobleem met de Open VLD was dat 'n vound dat die party tevele no lienks gienk, woadeure da ze veel stemmn verloorn an 't Vlams Belang. Andere zeggn dat 'n tevele meedei met de extreem-rechsche, en ze doadeure tevele in de koarte speelde. In Ostende stound 'n tegenover Johan Vande Lanotte van de sosn. Je kost de meerderheid ni breekn. 
 
In 2006, achter de gemeenteroadsverkieziengn, et de party beslootn - achter de klassieke Dedecker-rutteliengn in de gazettn en televisje, en up vrage va Bart Tommelein in Ostende - voe Dedecker uut de VLD te smytn.

Vo ene ki zegt Dedecker nie vele: je vergoadert dat 'n zwit, ier en doar, ounder andre me Hugo Coveliers en richt ne VZW en polletieke "denktank" en VZW Cassandra ip.

Ip 29 november 2006 koundigde em af dat em overstapte no de N-VA. De volgende dag al zeidt de CD&V da ze 't kartel met de N-VA ni mi zaagn zittn ip die manier.

Ip 9 december koost de N-VA vo 't kartel, woarip da Jean-Marie Dedecker de party noodgedwoengn verliet. Begun 2007 kondigde ie an dat 'n een eign party iprichtige, *Lijst Dedecker*, met als slogan *gezond verstand*. By de federoale verkiezingn van 10 juni 2007 oalde *Lijst Dedecker* vele meer of wuk da de opiniepeiliengn agaavn: 5 kamerzetels en 1 senateur. 

Jean-Marie Dedecker is ook e polletieker va stunts: in 2002 smokkelde em e journalist toe by Marc Dutroux. In 2004 oalde 'm 38% van de Open VLD stemmn in en verkiezienge voe VLD-voorzitter. Een ounverwacht oge score, gelet up 't verzet van de partytop tegen ze kandidateure.

* 1999 - 2004 Senateur
* 2004 - nu   Volksvertegenwoordiger
* 2001 - nu   Gemeenteroadslid Ostende

## Externe koppelienge
*Website Jean-Marie Dedecker
Chargebuze

thumb|<center>Chargebuze of chappement
De **chargebuze** of  **sarzebuzze**  (Nederlands: *knalpot*) is juste lyk de capot, d' embrayage en de zjantn e dêel van nen auto. 't Moet der vo zorgn dat 'n auto niet te vee leevn makt. 't Wordt ôok chapmentbuze genoemd.

"De Chargebuze" is de noame van een bekende café halverwege tussen Oudenburg, Snoaskerke en Plassendoale by Ostende. 't Is ne café voe zwoarder volk en voe motards.
Plakwoaier

thumb|Plakwaaier
right|thumb|
thumb|

Ne **plakwaaier** of **plakwoaier** es e sorte van speelgoed da j'dikkens wel e kjei kunt ziene an de zjei. Je bestoat eut ne vliegr gemoakt van 'n licht geroamte met nen doek vô de wind te vangn. J'eit ôok ne steirt die zorgt vô de stabiliteit. De plakwoaier es verbonden met den bestuurder met jin of twjee kôorden van 10 to 200 meitrs lank. De luxemodellen met twjee kôorden kundje besturen, byvôorbeeld om te deuken of over de koppen te skeiren van de badgasten. 

Vô me ne plakwoaier te speeln ei je wind nôdig en surtout 'n grôte open plekke zondr electrikedroaden. Lik da die plekkn lankstom moeilikker te vindn zyn komdje dikkens van oarmoe an de zjei eut.

't Skynt dat ze 't word *plakwaaier* alljeine in Kortryk kenn en byvôorbild nie in Brugge, doa zeggn ze *vlieger*. An de kust klappen ze van 'n *droake*. 

*Plakwoaier* es wok e skelwor in de coté van Kortryk en da wil zeggn *onnôzeleire* of *pierewoai*, of jien die noa de wind droait lik ne windmeuln.
Zêekstoale

thumb|<center>Zêekstoaln me rys 
thumb|<center>Blad van de pisseblomme

**Zêekstoaln** zyn de wortels en bloaren van de pisseblomme (*Taraxacum officinale*) en zyn vochtafdryvend.
## Etymologie
* Zêek = Zeiken = pissen --> urine afdryvend.
* Stoal lik van ne stoal pret.
De pisseblomme noemt in 't Frans *pissenlit* om dezelfde reden.

## Groensel
Wat dat er nie vele weten es, omda zêekstoaln styf gezound zyn, dat er nu ôok zêekstoaln gekwêekt wordn als groensel vôor de sjiekere restorangs. Sommigen versnyen geweune 'n bitje zêekstoaln in de saloa.
Ze zyn er wel in gelukt om ze 'n bitje minder bitter te moakn, surtout deur ze ounder 't zand te kwêken zoda ze blêek bleuvn. 

Dus a je nu "molsla" zie in de wienkel of restorang, toen kun je uutleggen dat 't zêekstoalen zyn.

Veel mensen me ne klênen of, die in 'n klêen kotje kenyns kwêektn vô goekôop vlêes, giengen 's avonds zêekstoalen goan stekkn vô kenyneteetn. Da von je olsan en overol.
't Hof Van Commerce

thumb|right|'t Hof van Commerce

**'t Hof Van Commerce** es nen Belgischen rap- en hiphopgroep uut West-Vloandern. Z'ein succes in hêel Vloandern, oewel da ze in 't West-Vlams ziengn en rappn, wa dat ze buutn de provincie nie goe verstoan. 

Van under nen êestn cd *[[En in Izzegem]]* uut 1998 zyn der mêer of 8000 exemploarn van verkocht gewist.  Van underne cd *[[Rocky 7]]* ein ze d'er mêer of 10.000 verkocht. 
De afzonderlike leedn ein ôok een succesvulle solocarrière uutgebouwd, surtout Flip Kowlier en DJ 4t4 (die zelve ginne West-Vloamienk es, mor ne Limburger).

Z'èn al vele gezeid dat under nie te doene is vo 't West-Vlams ip zyn eigen, mo geweune omda dadde de toale es woar das under best in kunn uutdrukkn.

## Leedn
* Flip Kowlier
* BZA (Buzze of Serge Buyse) 

## Geschienisse
 
In 1997 ét de groep *'t Hof Van Commerce* begun, en in 1998 én ze undern jisten CD gemakt met de noame *En in Izzegem*. Van diene CD zyn der a-peu-près 8000 verkocht. 

'T joar doar achter én ze zelfs ol under twide ploate gemakt: *Herman*. Doar én ze der een stik of 5000 van verkocht.

E poar joar loater, in 2002 én ze under derde ploate, *Rocky 7* gemakt. Das wos e gruot succes, want z'én der 10.000 van verkocht. De group speelde in 2003 wok up de mjiste festivals in Belgie en Olland.

In 2005 én ze under, tout nu toe, latste ploate utgebrocht: *Ezoa en niet anders*.

Up den jisten oktober van 2005 ét de group ne TMF award gewoun' vou beste Urban Nationaal.

Achter da ze een hjil ende stille geleg'n én (Flip Kowlier ét up zyn jintje vuort gedoan), én ze in 2011 begun an e twodde nieuws. Oundertuss'n én ze ne nieuwen album: Stuntman.

't Hof Van Commerce es in pauze vanaf oktober 2013 tot januari 2018 gewist. Voor hun 20 joar jubileum én ze de compilatie *Niemand Grodder* utgebracht, asôok de film *Wien is 't Hof Van Commerce?*.

In eind moart 2024 é DJ 4T4 't Hof Van Commerce verloat.

## Ploatn
* *[[En in Izzegem]]* (1998)
* *[[Herman ('t Hof Van Commerce)|Herman]]* (1999)
* *[[Rocky 7]]* (2002)
* *[[Ezoa en niet anders]]* (2005)
* *[[Stuntman]]* (2012)
* Colaboraciones Espectaculares (EP) (2013)
* Niemand Grodder (compilatie) (2018)
* LP6 (2025)

## Kykt ook
* Zonder Niet

## Externe koppelienge
*Officieeln site
Nesten

[thumb|250px| Nesten (links) en [Patrick Lefevere (reks) ip de Belcanto Classic 2006]]
**Nesten** (Zwevegem, 20 december 1946 - 13 oktober 2018) (echte noame: *Rik Delneste*) wos ne cartoonist/karikaturist.  Overol in Vloandern zyn der wel winkelvitrinn, café's, frietkootn en dergelike beschilderd met êen van zyn têkeniengn.

Ie es as wezeke ipgekweikt deur de neunekes in Oarelbeke. Moa ie eit zêre vereusd noa Kuurne woar dat ie z'nen deuvel koste ountbindn. Rap kwam 't ie ne bekendn cartoonist deur ip alle sôortn artiestefôorn te stoan en voorol deur 'n elft van de cafévitrinn vul te zettn met têkeningskes.

Ie skilderde allesôortn bekende minsn. Ie liep olsan barrevoets en zorgde veur spektakel deur in z'n werkjeans en ip zyn blôte voetn te trouwn in de kirke.

## Externen koppelienge
*Zyne website
Belgium Ypres Westhoek Rally

De **Rally van Yper**, officieel de **Ypres Rally** en vroeger de **Belgium Ypres Westhoek Rally** of ouk wel **De 24 Eurn van Yper** is een van de gekendste rally's van België. Dat is oois begunn in de joarn 60 met e klene rallysprint en een bitje met e kee is 'n egroeid tout wuk dat 'n nu is. 

Sedert middn de joarn 70 is 't e toprally in 't Europees Kampioenschap en 't ende de joarn 90 en ze etracht voun in 't Weireldkampioenschap te groaken. Dadde en is toun nie elukt, moar 'n dag va vadoage zyn ze doa were actif mei bezig en in 2007 maktn ze deel uut va 'n IRC, e voorloper van e nieuw soorte weireldkampioenschap. De menschn die dat organiseern, woarn tout januoari 2008 verenigd in A.C. Targa Florio, woavan da 't clublokoal in de Kolleblomme up de Grote Mart in Yper is. Op 7 januoari kwam 't nieuws de Targa Florio 't faillisement anevroagd adde.

## Winnoars

't Zyn 3 pilootn die 'n rally 4 keirs ewonn en, ollemoale Belgn (Patrick Snijers, Robert Droogmans en Gilbert Stapelaere). Freddy Loix et ol 11 keirs ewonn, en Danny Colebunders, als co-piloot van Snijers en Princen zat al 5 keers in 't winnende team.

## Externe koppelienge
* De site van de 24 Eurn van Yper
Boeken over 't Vlams

Een bibliografie met betrekkienge tot 't Vlams of Vloandern met een korte appreciasie.

; Jean-Louis Marteel, "Cours de Flamand, Het Vlaams dan men oudders klappen, Méthode d'apprentissage du dialecte des Flamands de France (Westhoek)"
:1992, Dunkerque, Miroirs Éditions, Het Reuzekoor, ISBN 2-84003-005-5, 447 pp. 
: Curieus - een boek over 't Vlams (fonetisch), geschreevn in 't Frans. Ierounder een stukske uut dien boek:
:: Tienste Lesse (Dixième Leçon)

;Nicoline van der Sijs. Leenwoordenboek. De invloed van andere talen op het Nederlands (956 blz).
:Eerste uitgave in 1995, in 2005 werd het "Van Dale Leenwoordenboek". 
:684 pp. Met cd-rom. ISBN 90 6648 0270.
:: Uutzounderlik uutgebreide informatie vôo mensen met veel tyd.

;Magda Devos en Reinhild Vandekerckhove. "West-Vlaams"
:Lannoo Tielt 2005 ISBN 90-2096-051-2
:Uut de serie "Taal in stad en land"

;Guido Fonteyn, "Boerenpsalm"
:Over de Vlamse boeren die uutgeweken zyn noa de Woalen 
:Meulenhoff 2006 ISBN 9085420687

;Frans Debrabandere, "West-Vlaams etymologisch woordenboek"
:De herkomst van de West-Vlaamse woorden
:Uitgeverij L.J. Veen, 461 pp, Oktober 2002, ISBN 9020407260

;René van Sint-Jan, "Het West-Vlaamsch van Guido Gezelle"
:Een analyse van Gezellens taalgebruuk: West-Vlaams? Nederlands? Middelnederlands?
:De Sikkel 1931
Sites over 't Vlams

**Sites over t'Vlams**
thumb|Blankenbergs gebed OLV van Meetkerke
Ier ollêene links noar sites die wa deftigs te zeggen ein over t'Vlams.

* Resources about Flemish dialects
* Cursus West-Vlaams van Wikibooks
* Vlamsch over de schreve
* Permanent Overlegorgaan Regionale Woordenboeken
* Belgium - Languages and dialects
* Flemish in France
* Frans-Vlaams/Frans woordenboek
* https://web.archive.org/web/20070626085919/http://neon.niederlandistik.fu-berlin.de/langvar/westvlaams/
* https://web.archive.org/web/20070502215017/http://www.huisvanalijn.be/taalkamer/geluidsfragmenten.html Geluidsfragmenten
*:nl:West-Vlaams - Recentelijk door Dionysos aangevuld, oa met aangeven van verschillen in de regio's
* Veel koartjes en teksten uut OUDE noaslagwerken (tot meer dan een eeuw oud) vind je op https://web.archive.org/web/20060810184248/http://home.tiscali-business.be/~tpm09245/lang/langbel.htm, enkele resources staan nog op de oude server op https://web.archive.org/web/20060718031806/http://www.euro-support.be/langbel/langbel.htm Je moet maar lezen bij het kopje West-Vlaams, daar vind je enkele korte besprekingen en ook kaartjes. Vb. deze https://web.archive.org/web/20060926215219/http://home.tiscali-business.be/~tpm09245/lang/lg/wv/peewv.htm die alle aangeven hoe de grens met het oostvlaams langs de Leie loopt in het zuiden van de provincie, en de provincie voor de rest ounderverdeling in enkele grote regio's met wat variaties tussen
* Ier vindt u de Parabel van de Verloren Zoon, opgetekend in 1874 in oa diverse West-Vlaamse uitspraakvarianten (zie oloundern in de lyste)
* En styf utgebreide lyste van on-line noaslagwirken
* 'Zuid-Oost-Westvlams' o.a. geklapt in de streke van Woaregem, Anzegem, Tiegem 
* Schools dialect ounderzoekproject
* Selectie uut 't woordnboek vd familienoamen van F. Debrabandere 2003
* Wim Vandenbussche - professor sociolinguistic aan de Vrije universiteit Brussel
* Lower class language’ in 19th century Flanders
* TAALKEUZE IN VLAAMSE STADSKANSELARIJEN IN DE NEGENTIENDE EEUW
* U Gent - Vakgroep Nederlandse taalkunde - Taal en tongval
* Publicaties Eline Vanhecke - Soicolinguistic VUB
* Westvlaamsche Uitspraakfouten en hun Genezing (1940)
International Rally Challenge

**IRC** stoat vôor *International Rally Challenge* en da bestoat nog moar sedert de 15e meie van 't joar 2006. 't Is een internationoale reekse met de goedkeuringe van de FIA. 

De bedoelienge is om jounge rallychauffeurs en ôok amateurs de kanse te geevn tegen mekoar te ryn in erkende regionoale en internationoale rallies. 't Is ôok gereserveerd vôor bepoalde auto's, noamelyk; Super 2000, Gp N, Gp A 5/6/7, Gp A Diesel. De WRC's die in 't Weireldkampioenschap ryn meugen nie meedoen. Vanaf 't noaste joare goan der ol mêer rallies mee telln en enzô goat da groein tot è nieuw sôorte Weireldkampioenschap.

## Rallies die meeteln vôor da kampioenschap
* May Zulu Rally in Zud-Afrika 
* Belgium Ypres Westhoek Rally in België
* Rali Vinho da Madeira in Madeira (moar das eigenlik van Portugal)
* Rallye Sanremo in Itoalie
Rally

thumb|Rally.
Ne **rally** is e sôorte koerse mee auto's ip nen normoal geslootn circuit dat anders eigentlik geweune boane is. Der zyn vôorstanders en tegenstanders van. De woareid ligt gelik oossan untwoaschen in de middel. 

West-Vloandern is gekend vôor zyn rallies. 't Belgisch kampioenschap rally telt acht rallies woarvan dat der drie in de West-Vloanders zyn:

* Rond Yper is't er joarliks de Belgium Ypres Westhoek Rally.
* Rond Roeseloare is't er den Omlôop van Vloandern
* Rond Tielt èj de T.A.C.

Om een rally te ryen èj grosso modo vier dingn nôdig:
* è **rally**
* è rallyauto
* è rallypiloot
* è rallycopiloot
Nationaal Wielermuseum

thumb|right|Nationaal Wielermuseum
't **Nationoal Wielermuseum** is e museum in Roeseloare. 't Museum is oundergebrocht in de vroegere pompierkazerne an 't Polenpling. Die oude kazerne (in de volksmound nog gekend als "'t Arsenoal") is hêlegans gerenoveerd gewist vôo da ze 't museum g'opend een.

't Museum goat over de geschiedenisse van de velo en van 't koersn. Oud coureur Freddy Maertens was van 2001 tout januoari 2008 conservoator en gids van 't museum.

't Museum gift up 't benêenverdiep (de Odiel Defraeye zoale), 'n overzicht van velo's, te begunn met têeknieng van Leonardo da Vinci (1500), over lôopvelo's (1760) en d'êeste velocipeedn, driewielers en trapvelo's ounderd joar loatre, de uutviendienge van de luchtband deur John Boyd Dunlop in 1888, toet de moderne velo. Ôok gandikaptewoagens, beroepsvelo's en kiendervelo's komn an bod.

Up 't êeste verdiep es 't er 'n tentôonstellinge mè souvenirs, bekers, boais, velo's en pertrettn van vroegere kampioenn. Dat dêel van 't museum es genoemd noa Jean-Pierre Monseré.

## Externe koppelienge
*Wielermuseum
Woare Jezuskerke

De **Woare Jezuskerke** is een oenafankelikke christelikke kerkegenôotschap die in 1917 in Peking, China oentstoend. In 2009 telde de kerke volgenst eign schattienge 1,5 toet 2,5 miljoen leedn in 48 landn. De kerke is een Chinese lôot van de Pienksterbewegienge en was êene van de drie otochtone-Chinese huuskerkn die bestoendn vô de vestigienge van 't gezag van de Communistische Party in 1949. Sins 1992 ét de kerke oak gemêentn in Holland, 1993 in België. Den uudigen verkoazn vôrzitter van TJC Internationoale Assemblage is voorganger Yung-Li Lin.
De tiên geloafspuntn van de Woare Jezuskerke zyn:
#**Illigen Geest**
#**Doap**
#**De voêtwassienge**
#**D'heilige communieje**
#**Sabbat**
#**Jezus Christus**: "Jezus Christus, 't woôrd da vlêes wierd, gestorvn an't kruus voe de verlossienge van zoendoars, herrezn ip de derden dag en ten'emel gevoarn. Ie'is den ênigen redder van de menschied, de schepper van den emel van van d'eirde, en den ênigen woaren God". 
#**Den heiligen bybl**: "Den Hilligen Bybel, bestoande uut 'Ougde en de Nieve Testamentn, is ginspirird deur God, d'ênige bybels woarhied, en de norm voe 't christelike levn". 
#**Reddienge**: "Reddienge wordt geschoenkn deur de genoade va God deur 't gelôave. Gelôavign moetn vertrouwn ip den Hilligen Hêest voer illihynge noa te strevn, God t'êren, en voe 't mensdom t'houdn"
#**Kerke**
#**Dat oenzn Heere wêere kêrt**
Lyste van West-Vlamsche schryvers

Da is ier e lyste van ** West-Vlamsche schryvers**:

* Pieter Aspe
* Guido Gezelle
* Anne Provoost
* Albrecht Rodenbach
* Stijn Streuvels
* Jean-Pierre Van Rossem

Schryvers lik Gezelle en Rodenbach woaren belangryk voe de Vlamsche toale of zelfs voe 't West-Vlams. Moderne schryvers lik Aspe schryvn geweune in 't Algemeen Nederlands.
Gemêenteroadsverkiezingn 2006

Om de 6 joar goan de **[[gemêenteroadsverkiezingn]]** deure, woarby da de minsn stemmn voo 't lokoal niveau, zynde de gemêentn. In **[[2006]]** weirdn de Gemêenteroadsverkiezingn g'odn ip 8 oktober 2006. Voo de verkiezingn weird West-Vloandern in 8 arroundissementen ingedêeld. De gemêenteroadsverkiezingn zyn olsan t'ôpe me de provincieroadsverkiezingn.

## Algemêne tendensen
De verkiezingn van 2006 weirdn olgemêen gekenmerkd deur de deurbroake van het Vlaams Belang ip gemêentelik vlak. De party ging over hêel Vloandern een 6.5% voorut en da wos vôorol te wytn an de klêne gemêentn, want in de steedn plaffoneerden ze of gingn ze licht achteruut. De Open VLD wos de grôte verliezer van de verkiezienge, beist da CD&V sterk en SP.a licht vôoruut gingn. Groen! verloor ôok lichtjes, moar wos toch content omda ze ten ipzichte van 2004 vôorut gingn.

In West-Vloandern woarn der ôok een oantal interessante ountwikkelingn: in Ostende es Jean-Marie Dedecker der nie in gesloagd om zyn doel te bereikn, noamelik de mêerdereid breekn. Zyn verzet, teegn de lokoale partiestrategie in, teegn de soamenwerkienge me de SP.a wos mede verantwôordelik voo zyn onslag uut de party. In Kortryk eit de CD&V, ounder leidinge van Stefaan De Clerck, zyn absolute mêerderheid verloorn. Aloewel ze goe soamen oan geweirkt me de SP.a van Philippe De Coene, eit de CD&V toch beslist om me de VLD te zittn. In veel gemêenten ein de CD&V veel in de pap te brokkn. Z'ein veel absolute mêerdereedn, en versterkn die nog dikwyls. In Wielsbeke wos 't er een kanse dat et Cordon Sanitaire deurbrookn weird: de twêe grôotste partyen, CD&V-N-VA en WDV (*Welvaart Door Vrede*), ein elk 9 zetels en het Vlaams Belang 1. Uuteidelik et er e verkoozn gemêenteroadslid van WDV overeloopn no de CD&V en ezô et die party ogliek de mêerdereid kunn oaln.

## Verkiezingsuutslag 2006
*Arroundissement Brugge
*Arroundissement Diksmude
*Arroundissement Yper
*Arroundissement Kortryk
*Arroundissement Ostende
*Arroundissement Roeseloare
*Arroundissement Tielt
*Arroundissement Veurne

## Externe koppelienge
* Olle utsloagen van 2006
Arroundissement in West-Vloandern

**[[West-Vloandern]] es in acht [[arroundissement]]en** ingedêeld. 

* Arroundissement Brugge
* Arroundissement Diksmude
* Arroundissement Yper
* Arroundissement Kortryk
* Arroundissement Ostende
* Arroundissement Roeseloare
* Arroundissement Tielt
* Arroundissement Veurne
Arroundissement Kortryk

Het **arroundissement Kortryk** es êen van de 8 West-Vlamsche arroundissementen. Tès gelegen in 't zuden van de provincie West-Vloandern.

Arroundissement Kortryk|right
Et omvat de steedn en gemeentn:
* Anzegem
* Oavelgem
* Deirlyk
* Oarelbeke
* Kortryk
* Kuurne
* Lendlee
* Mêenn
* Spiere-Elkyng
* Woaregem
* Wevelgem
* Zwevegem
Arroundissement Brugge

Het **arroundissement Brugge** es êen van de acht West-Vlamsche arroundissementen. 't Es geleegn in 't nôorden van de provincie West-Vloandern.

Arroundissement Brugge|right

Het omvat de steedn en gemeentn:
* Beirnem
* Blanknberge
* Brugge
* Damme
* Jabbeke
* Knokke-Heist
* Ôostkamp
* Toeroet
* Zilleghem
* Zuunkerke
Arroundissement Yper

't **Arroundissement Yper** is êen van de acht West-Vlamsche arroundissementen.

't Ligt in 't zuudwestn van de provinsche West-Vloandern in den Westoek en teegn de grenze van 't Fransche, danz'ier de Schreve noemn. 't Ligt vul mè soldoatekerkoovn van Den grootn Oorloge en surtout in 't zuun zyn der e masse bergsjes.

Arroundissement Yper|right
De steen en gemêentn van't arrondissement Yper:
* Euvelland
* Langemark-Poelkapelle
* Mêesn
* Poperienge
* Vletern
* Wervik
* Yper
* Zunnebeke
Stute

thumb|250px|E droge stute

E **stute** is e snee van e brôod. E stute me nietn up is è drôge stute.

Stutn zi vor konsumoasje meestol èsmeerd me butter. En stif dikkers moakn ze ze è bitje smoakelijker deur der nog è toespyze up te legn. 'n Dag va vadoage smeern ze in de plekke va goein vetn boerebutter ol dikkers ekki e soorte margarine up. ('t sjint dat dat beter is vo jen erte.)

## Uutdrukkingen me 'stute'

*Jen brêedt ze stutjes zekers zelve?* of *'n Dien it ook geirn è butterstuutje.* = 't is en gildigen of dikk'n persôon

*En et e mulle lik een ofgelekte smoutstute.* = en et een ofgeleefd en zeur aanzichte
Arroundissement Ostende

Het **arroundissement Ostende** es êen van de 8 West-Vlamse arroundissementen. 't Es gelegen in 't nôorden van de provincie West-Vloandern, in 't midden van de Kust.

Arroundissement Ostende|right
't Omvat de steedn en gemeentn:
* Brèènienge
* D'n Oane
* Gistel
* Ichtegem
* Middelkerke
* Ostende
* Oedeburg
Arroundissement Roeseloare

Het **arroundissement Roeseloare** es êen van de acht West-Vlamse arroundissementen.

't Ligt in 't middn van de provinsje West-Vloandern en noemt emzelvn doarom *t erte van West-Vloandern*. 't Es ook interessant om te weetn dat de Mandel derdeure stroomt en dat verboen is met de Leie via 't kanoal Roeseloare-Ôoigem.

Arroundissement Roeseloare|right
Het omvat de steedn en gemeentn:
* Iengelmunstr
* Yzegem
* Legem
* Lichtervelde
* Môoslee
* Ôoglee
* Roeseloare
* Stoan
Arroundissement Tielt

Het **arroundissement Tielt** es êen van de acht West-Vlamsche arroundissementen. Tès gelegen an de Oôstkant van de provincie West-Vloandern, vlak tegen Ôost-Vloandern.

Arroundissement Tielt|right
Het omvat de steedn en gemêentn:
* Ardôoie
* Dentergem
* Ôostrôzebeke
* Pittem
* Tielt
* Wielsbeke
* Wiengne
Arroundissement Veurn

Het **arroundissement Veurne** es êen van de acht West-Vlamsche arroundissementen. Tès gelegen an de kust van de provincie West-Vloandern, tegen de Franske grenze of de Schreve.

Arroundissement Veurne|right
Het omvat de steedn en gemeentn:
* Oalveringem
* De Panne
* Koksyde
* Nieuwpôort
* Veurn
Arroundissement Diksmude

't **Arroundissement Diksmude** es êen van d' acht West-Vlamsche arroundissementen. 't Es centroale gelegen in de provinsje West-Vloandern, juste ten zuud'n van de Kuststreke.

Arroundissement Diksmude|right
De steedn en gemêentn ier liggn in 't arroundissement:
* Diksmude
* Oetulst
* Kookloare
* Kortemark
* Lo-Rênienge
Stefaan De Clerck

thumb|250px|Stefaan De Clerck

**Stefaan De Clerck** (12 december 1951)  es ne Belgiske  van de CD&V. 

## Carrière
J'es begonn as advocoat, derachter es't ie in de polletiek gegoan. J'ès nationoal ip 't voorplan getreedn ip 't moment dat ie minister van Justitie gekoomn es in 1995. Achter d'oentsnappinge van Marc Dutroux in 1998, woavôorn dat ie ofgetreedn es tôpe mè Johan Vande Lanotte (sp.a), es't ie in 1999 vôorzitter gekoomn van de toenmoalige CVP. In da joar oat de CVP een grôte verkiezingsnederloage geleedn in de federoale verkiezingn, waardeure da se voe 't êest seders lange were in de oppositie terechte kwoamn. Onder zyne invloed es de CVP ton met e grondige vernieuwinge gestart, wat uuteindelik geleid eit toet e partie mè nen andre noame, noamelik de CD&V. In 2000 eit de vernieuwingsoperoatie succes ipgebrocht by de gemêenteroadsverkiezingn (en een persôonlik succes voo Stefaan De Clerck angezien dat ie mêer dan 15.000 vôorkeursstemmn goald ei ip een bevolkinge van 70.000). Da's nie bevestigd gewist in de federoale verkiezingn van 2003, woardeure da de CD&V ipnieuw in de oppositie zat. Volgens sommigte was zyn gekrispeerdeid ip den TV nen belangryke reedn vo de nederloage en ès't'n doarip ofgereeknd. Ip da moment eit De Clerck de fakkel deuregegeevn an Yves Leterme, voor em vanaf tonne surtoe bezig t'oedn me ze burgemêesterskap. Doarmee kwam 't ie tegemoet an de kritiek van sommigste Kortrykzoann, die zeidn dat ie em te letter bezig ield met de stad Kortryk.

In 2013 es 't ie vôorzitter benoemd van de road van besteur van Belgacom.

## Polletieke familie
Ie es afkomstig uut een familie mè vee polletieke ambitie. Zyn voader Albert De Clerck wos nen polletieker. Zyn dochter, Marie De Clerck ès wok lid van de CD&V en eit ipgekoomen met de Europeeske verkiezingn van 13 juni 2004 en de gemêenteroadsverkiezingn in 2006. Ze moakn allemoale dêel uut van de familie De Clerck, woarvan da Roger "boer" De Clerck, stichter van de Beaulieu-groep, wok dêel uutmakt.

Stefaan De Clerck es getrouwd en eit 5 joungns: Marie (1975), Sarah (1977), Julie (1979), Thomas (1980) en Felix (1984).

## Polletieke carrière
* 1990 - 1995: volksverteegnwoordiger
* 1995 - 1998: Ministre van Justitie
* 1998 - 2001: volksverteegnwoordiger
* 1999 - 2003: vôorzitter van de CD&V
* 2001 - 2012: burgemêester van Kortryk
* 2003 - 2004: senateur
* 2004 - 2007: Vlams Parlementslid
* 2007 - 2008: volksverteegnwoordiger
* 2008 - 2011: Ministre van Justitie
* 2011 - 2013: volksverteegnwoordiger
Nachten van de Jukte

thumb
**Nachtn van de Jukte** es een 3-doags festival in Gilwe. 't Es ne mix van zangers en groepkes en van kluchtigoards, nogal dikwyls van West-Vlamsen ofkomste.

## Programma 2009
* 31 juli
** Concert: Dokter Vroman, Yevgueni, Lemon
** Club: Les Mecs Eclectics, Nadiem Shah ft. Tim, Jacky Fresh
** Kaffee: Dirk Stoops, DJ M'Sieur cROCK

* 1 ogustus
** Concert: 7 Inch Baby, Impure, Sabotage, Starfucker, Freaky Age, De Mens, Bodyspasm, Waxdolls
** Club: DJ Cocktijl, Freres Deluxe Re:Play, Hermanos Inglesos, DJ Tom
** Kaffee: DJ Durnez, Turbopascals (me Tomas De Soete), DJ Smetje

* 2 ogustus
** Concert: Freddy De Vadder, Bert Gabriëls, David Galle, Gunter Lamoot, Philippe Geubels, Gili

## Programma 2008
* 25 juli
** Club: dj Cocktijl, Gerrit K, Fredo & Thang, Jacky Fresh
** Concert: Vanelle, Het Zesde Metaal, Raymond Van Het Groenewoud, Preuteleute
** Cirque: Venus In Flames, Tom Pintens
** 't Kaffee: Boegie en Woekie, dj Tim, Mr. Vain

* 26 juli
** Club: dj Tom, Frères Deluxe, Nid & Sancy, Nadiem Shah, dj Tom
** Concert: Plugin, Morda, Sois Belle, The Violent Husbands, Steak Number Eight, Bulls On Parade, Les Truttes
** Cirque: Koen Buyse solo
** 't Kaffee: The Love Dj's, Otto Jan Ham, dj Smetje

* 27 juli
** Concert: Iwein Segers, Bart Cannaerts, Véronique (Gunter Lamoot), Xander De Rycke, Raf Coppens
** Cirque: Dave, Ter Bescherming Van De Jeugd, The Lunatics

## Programma 2007
* 27 juli
** Oofdtente: Larsson, Mint, Foxylane, Das Pop, Jacky Fresh
** Marquee: The Ancient Ones, Arquettes, Rye Jehu, Batidah

* 28 juli
** Oofdtente: dj Cocktijl, dj Tom, Starski & Tonic, The Subs, Starski & Tonic, Dr. Lektroluv, dj Tom
** Marquee: Adidge, Zexy Superglue, Sputnik, Captain Compost, Winnoar DJ-Battle, Bram Vandendriessche (Stubru), dj Smetje

* 29 juli
** Oofdtente: Philippe Geubels, Denis Nowé, Henk Rijckaert, Gili, Milow, Flip Kowlier

## Programma 2006
* 28 juli
** Oofdtente: The Van Jets, Goose, Vive La Fête, Freddy De Vadder en de Bende van Mêende, Jacky Fresh
** Marquee: Menschen Im Hotel, The Violent Husbands, Balthazar, De Vliegende Spetter

* 29 juli 
** Oofdtente: dj Cocktijl, dj Tom, Shameboy, Squadra Bossa feat. Buscemi, dj Tom, vj's CinematiQ
** Marquee: Winnoar DJ-Battle, dj Dirk Stoops, dj Smetje

* 30 juli
** Oofdtente: Alex Agnew, Han Solo (Gino Sancti), Gunter Lamoot, Het Zesde Metaal, Yevgueni

## Externe koppelienge
*De website van 't festival